Viimane staar fännitelgis - Koit Toome - lõpetas autogrammide jagamise alles siis, kui laval oli juba esimene esineja - Teele Viira. Neiu ülesanne oli rahvas käima tõmmata ja see tal ka õnnestus, sest lava ette kogunenud publik elas meeleldi artistile kaasa. Triin Niitoja ja Rosanna  Lintsi esinemise ajal ei olnud erilisi muutusi publiku seas märgata, kuid kui lavale tuli möödunudaastase saate võitja Ott Lepland, oli näha, et mehel on küllalt lavakogemust, et rahvas veelgi rohkem kaasa elama panna.